আশুলিয়া থানার ইয়ারপুর এলাকায় গতকাল মঙ্গলবার সকালে বজ্রপাতে আবুল হোসেন দেওয়ান (৩৫) নিহত হন। ইয়ারপুর বিলে গবাধি পশুর জন্য ঘাস কাটতে গেলে হঠাৎ বজ্রপাতে তার শরীর জ্বলসে যায়। এসময় তিনি অজ্ঞান হয়ে পড়লে তাকে সাভার এনাম ক্লিনিকে নেয়া হয়। সেখানে কর্তব্যরত চিকিৎসক তাকে মৃত ঘোষণা করেন। পাবনারটেক এলাকায় আব্দুস সালাম ( ৩৫) গত সোমবার  রাতে পারিবারিক কলহের জের ধরে গলায় ফাঁস দিয়ে আত্মহত্যা করেন। আব্দুস সালাম মানসিক রোগি ছিলেন বলে তার পরিবার জানিয়েছে। বাইপাইলের মরাগাং এলাকায় সোমবার রাত ১১টার দিকে অজ্ঞাত পথচারি গাড়ির চাকায় পিষ্ট হয়ে মারা যান। পুলিশ লাশ উদ্ধার করে । এব্যাপারে আশুলিয়া থানায় মামলা হয়েছে।  বিক্ষোভ মিছিল  পার্বতীপুর প্রতিনিধি  চাকরি স্থায়ীকরণের দাবিতে দিনাজপুরের পার্বতীপুরের বড়পুকুরিয়া কয়লাখনির শ্রমিকরা গতকাল মঙ্গলবার দুপুরে খনি চত্বরে বিক্ষোভ মিছিল করে। শ্রমিকরা খনি এলাকার বিভিন্ন রাস্তায় বিক্ষোভের পর খনি  ক্যাম্পাসে আয়োজিত সমাবেশে বক্তব্য রাখেন খনি শ্রমিক ইউনিয়নের সভাপতি রবিউল ইসলাম, সহসাধারণ সম্পাদক এহসানুল হক সোহাগ, জিয়াউর রহমান, আবু সুফিয়ান প্রমুখ। বক্তারা অবিলম্বে শ্রমিকদের প্রকল্পভিত্তিক স্থায়ী নিয়োগ ও পঙ্গু শ্রমিকদের ক্ষতিপূরণ দেয়ার দাবি জানান। দাবি পূরণ না হলে তারা একদিন পর পর বিক্ষোভ-মিছিল ও সমাবেশ করবেন বলে সমাবেশে ঘোষণা দেয়া হয়।  অর্ধকোটি টাকার ক্ষতি  পিরোজপুর প্রতিনিধি  পিরোজপুরের পাঁচপাড়া বাজারে গত সোমবার রাতে এক ভয়াবহ অগি্নকা-ে পুড়ে গেছে ১২টি দোকান-ঘর। এতে প্রায় অর্ধকোটি টাকার ক্ষতি হয়।  স্থানীয় সূত্রে জানা গেছে, সোমবার রাত দেড়টার দিকে বিনয় মজুমদারের ওষুধের দোকান থেকে বৈদ্যুতিক শর্টসার্কিটের মাধ্যমে আগুন লেগে মুহূর্তের মধ্যে আশপাশের দোকানে ছড়িয়ে পড়ে। এ সময় রাস্তায় থাকা টহল পুলিশ ফায়ার সার্ভিসে খবর দিলে নাজিরপুর ও পিরোজপুর ফায়ার সার্ভিসের দুটি ইউনিট স্থানীয় জনগণের সহযোগিতায় দেড়ঘণ্টা প্রচেষ্টা চালিয়ে আগুন নিয়ন্ত্রণে আনে। ততক্ষণে স্বর্ণ, কাপড়, ওষুধ ও মনিহারিসহ ১২টি দোকান সম্পূর্ণরূপে পুড়ে যায়। পুড়ে যাওয়া স্বর্ণ দোকানের মালিক উত্তম বৈরাগী জানিয়েছেন, তার স্বর্ণ ও কাপড়ের দোকান পুড়ে ১০ লাখ টাকার  ক্ষতি হয়েছে। পিরোজপুর ফায়ার সার্ভিস উপসহকারী পরিচালক মো. ইয়াহিয়া জানান, অগি্নকা-ে প্রায় ১০ লাখ টাকার ক্ষতি হয়েছে। তবে পাঁচপাড়া বাজার ব্যবসায়ী সমিতির সভাপতি হাবিবুর রহমান সিকদার ও ক্ষতিগ্রস্ত ব্যবসায়ীরা জানিয়েছেন, এ অগি্নকা-ে প্রায় অর্ধকোটি টাকার ক্ষতি হয়েছে।  আনন্দ মিছিল  বাগেরহাট সংবাদদাতা  বাগেরহাটের মোরেলগঞ্জের ছেলে এইচ এম বহিউজ্জামান সোহাগ কেন্দ্রীয় ছাত্রলীগের সভাপতি নির্বাচিত হওয়ায় বাগেরহাট ও মোরেলগঞ্জের ছাত্রলীগ, যুবলীগ ও আওয়ামী লীগ নেতাকর্মীদের মধ্যে ব্যাপক উল্লাস-উচ্ছ্বাসের সৃষ্টি  হয়েছে। গতকাল মঙ্গলবার মোরেলগঞ্জ উপজেলা ও পৌর ছাত্রলীগের উদ্যোগে আনন্দ মিছিল বের হয়। মোরেলগঞ্জ উপজেলা আওয়ামী লীগ, ছাত্রলীগ, পৌর ছাত্রলীগ ও এস এম কলেজ শাখা ছাত্রলীগ, জেলা যুবলীগ পৃথক পৃথকভাবে শুভেচ্ছা ও অভিনন্দন জানিয়েছে।  চালকের মৃত্যু  মানিকগঞ্জ প্রতিনিধি  মানিকগঞ্জ সদর উপজেলার কাচারী বাজার এলাকায় সোমবার রাত ১২ টার দিকে ব্যাটারি চার্জ করতে যেয়ে বিদ্যুৎপৃষ্ট হয়ে মারা গেছে এক হ্যালোবাইক চালক। তার নাম শুকচান (২৫)। তার বাড়ি মানিকগঞ্জের সেওতা এলাকায়। তাকে মানিকগঞ্জ সদর হাসপাতালে নেয়া হলে সেখানেই সে  মারা যায়।  লাশ উদ্ধার  গাজীপুর প্রতিনিধি  গাজীপুরে অজ্ঞাত দুই যুবকের গুলিবিদ্ধ লাশ উদ্ধার করেছে পুলিশ। নিহতদের লাশ উদ্ধার করে ময়না তদন্তের জন্য গাজীপুর সদর হাসপাতাল মর্গে পাঠানো হয়েছে। সদর উপজেলার পুবাইল ইউনিয়নের ঢাকা বাইপাস সড়কের পাশে সমরসিং এলাকায় গতকাল মঙ্গলবার সকালে একটি পতিত জমিতে অজ্ঞাত দুই যুবকের লাশ পড়ে থাকতে দেখে জনতা পুলিশকে খবর দেয়। পুলিশ সকাল ১০টার দিকে লাশ উদ্ধার করে। নিহতদের চেহারায় মিল থাকায় ধারণা করা হচ্ছে তারা আপন দুই ভাই। দুর্বৃত্তরা অন্য কোনো স্থানে তাদের হত্যা করে সমরসিং  এলাকায় লাশ ফেলে যায়।